ტიუმენი

ტიუმენი (რუს. Тюмень) — ნოღა რუსეთის, ტიუმენიშ ოლქიშ უშხუაში ნოღა დო ადმინისტრაციული ცენტრი, ნამუთ მოსკოვიშ ბჟაეიოლშე, 2 500 კმ-იშ მეძენას იდვალუაფჷ. ტიუმენი ცჷნდჷრს მაართა რუსული ხორუა რდჷ. თიქ დირსხჷ 1586 წანას, რუსეთიშ გოძინას ხეონწყუალო. ტიუმენი ურალიშ გვალეფიშ ბჟაეიოლშე მადვალუ ართ-ართი არძაშე შანულამი ოხერეჭე დო ეკონომიკური ცენტრი რე. ტიუმენი აკმაშქვანს მუსხირენ შანულამ ოვაჭარე მარშრუტის დო ონიშე წყარეფწკჷმათ რსხუ უღუ. ტიუმენქ ოურდუმე ხორუაშე შხუ კომერციულ დო ოხერეჭე ნოღათ ბიწორას გჷნირთჷ. ჯვეში ტიუმენიშ ცენტრალურ ნორთის მიარე ისტორიული ნოდგჷმი რე. ასე ტიუმენი შანულამი ბიზნეს ცენტრი რე. თარობა ნოღაშ თარობა ტიუმენიშ ოკანონმადვალე ხეშუულობა რე ნოღაშ დუმა. დუმა ოკანონმადვალე საქვარეფწკჷმა ართო, ნოღაშ ოსხუნუე ადმინისტრაციაშ მადუდეს შანენს, ნამუთ ნოღაშ თარი ემაჸონაფალი რეა. ოლქიშ თარობა თიშ გეშა, ნამჷ-და ტიუმენი ოლქიშ ადმინისტრაციული ცენტრი რენ, არძა მამამრთალი ორგანო ნოღას იდვალუაფჷ. თენეფი რე: ტიუმენიშ ოლქიშ გიშაგორილი ოკანონმადვალე ასამბლეა (დუმა) რე ტიუმენიშ ოლქიშ ოკანონმადვალე ორგანო. დუმა თაშნეშე დჷთმარინაუნს დო ანტკიცენს ტიუმენიშ ოლქიშ გუბერნატორს, ნამუთ პრეზიდენტალაშ კანდიდატის წჷმარინაუნს. გუბერნატორიშ აპარატი Archived 2019-05-13 ვებ-ხასჷლას Wayback Machine. - ტიუმენიშ ოლქიშ ემაჸონაფალი ხეშუულობაშ მადუდე ტიუმენიშ ოლქიშ თარობა Archived 2019-05-13 ვებ-ხასჷლას Wayback Machine. - ტიუმენიშ ოლქიშ ემაჸონაფალი ხეშუულობა ტიუმენიშ ოლქიშ ოარბიტრაჟე ტრიბუნალი Archived 2013-01-17 ვებ-ხასჷლას Wayback Machine. - სასამართალე დემოგრაფია მა-19 ოშწანურას, მუჟამსჷთ ტრანს-ცჷნდჷრიშ რკინაშარაქ გორჩქინდჷნ, ნოღაშ მახორობაშ ძინაშ ტემპიქ შანულამო მიძინჷ. ტიუმენქ ბიწორას გჷნირთჷ არძაშე დიდი ნოღათ რეგიონს. XX ოშწანურაშ დაჭყაფუს დოხოლაფირო 30 000 მადამიერი ოხორანდჷ. მაჟირა მოსოფელიშ ლჷმაშ ბორჯის ტიუმენქ კინ დაფიქირჷ მახორობაშ ბიწორი ძინაქ. 2020 წანაშო ტიუმენიშ მახორობაქ 807 400-შახ მიძნჷ. ეთნიკური ბუნეფი ტიუმენიშ მახორობა ოში შხვადოშხვა ეთნიკური გოჭყაფაშ ადამიერს იკათუანს. თინეფშ შქას არძაშე უმოსი რე: რუსეფი უკრაინალეფი ცჷნდჷრიშ თათარეფი აზერბაიჯანალეფი სომეხეფი ტაჯიკეფი რესურსეფი ინტერნეტის ოფიციალური ვებ-ხასჷლა Archived 2011-02-27 ვებ-ხასჷლას Wayback Machine. სქოლიო